मॉकड्रिल: सूचना के 10 मिनट में ही पहुंच गई दमकल
हिंदुस्तानपेट्रोलियम कॉर्पोरेशन की ओर से कोटा-बीना पाइप लाइन की ऑफसाइट मॉकड्रिल का आयोजन किया गया। इस दौरान कस्बे के समीप बारां-झालावाड़ रोड पर कोटा-बीना पाइप लाइन पर अधिकारियों इससे संबंधित कर्मचारियों ने आपातकाल में होने वाली आगजनित दुर्घटनाओं से बचने के लिए यहां अभ्यास किया।
अभ्यास में सड़क किनारे झाड़ियों में आग लगाई गई। आग की लपटें बहुत ऊंची उठ रही थी। तत्काल मौके पर एनटीपीसी अंता से दो बारां अग्निशमन केंद्र से दो फायर ब्रिगेड की मशीनों के साथ कर्मचारी यहां पहुंचे। तीनों फायर ब्रिगेड की पानी की बौछारों से अग्निशमन कर्मियों की सक्रियता से दस मिनट में ही आग पर काबू पा लिया गया। इनके साथ दो एंबुलेंस भी पहुंची, जिनकी सहायता से दुर्घटना में घायल हुए कर्मचारियों को बचाया गया। इस मॉकड्रिल को देखकर कस्बेवासी सहित आने जाने वाले राहगीर हतप्रभ रह गए। यहां पहुंचे लोगों ने इस अभ्यास की प्रशंसा की। इसके बाद समीप ही कोटा-बीना पाइप लाइन के अधिकारियों की ओर से इस अभ्यास पर एक कार्यक्रम आयोजित किया गया। इसके मुख्य अतिथि तहसीलदार पन्नालाल रैगर ने कहा कि गर्मी में अक्सर इस प्रकार की घटनाएं ज्यादा होती हैं। इनसे निपटने के लिए हमें हमेशा सजग रहना चाहिए। डीएसपी जसवीर ने भी इस अभ्यास की सराहना की। कोटा-बीना पाइप लाइन के डिप्टी मैनेजर आरओयू निखिल कुमार चतुर्वेदी ने इस अभ्यास के लिए अपने अधिकारियों कर्मचारियों सहित यहां पहुंचे तहसीलदार, डीएसपी जसवीर सहित बारां अग्निशमन केंद्र के अधिकारी मोहम्मद अजहर खान का आभार व्यक्त किया। इस मौके पर कोटा-बीना पाइप लाइन के एमडी मानवाटकर, आपातकालीन इंचार्ज अमित कांबली, लीलाधर, ललित मेहरा, रघुवीर सुमन, सुरेंद्र आदि मौजूद थे।
बामला. कस्बे के समीप बारां-झालावाड़ मेगा हाइवे पर मॉक ड्रिल के दौरान आग बुझाते दमकलकर्मी।
तैयारी
hin_Deva hin_Deva hin_Deva bho_Deva hin_Deva